|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |

|  |
| --- |
| **DĖL PLUNGĖS RAJONO SAVIVALDYBĖS PSICHOLOGINIŲ KRIZIŲ VALDYMO KOMISIJOS SUDARYMO IR JOS VEIKLOS REGLAMENTO PATVIRTINIMO** |
| 2019 m. liepos 25 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, Plungės rajono savivaldybės taryba nusprendžia:

1. Sudaryti Plungės rajono savivaldybės psichologinių krizių valdymo komisiją:

Mantas Česnauskas, Plungės rajono savivaldybės administracijos direktoriaus pavaduotojas;

Antanas Gedrimas, Plungės rajono savivaldybės administracijos Juridinio ir personalo administravimo skyriaus vyr. specialistas;

Oresta Gerulskienė, Plungės rajono savivaldybės gydytoja;

Lina Jocienė, Klaipėdos apskrities VPK Plungės r. policijos komisariato Veiklos skyriaus vyriausioji tyrėja;

Jūratė Karalienė, Paslaugų ir švietimo pagalbos centro Pedagoginės psichologinės tarnybos vedėja;

Odeta Misiūnienė, Plungės socialinių paslaugų centro direktorė;

Evaldas Prišmontas, A. Klišonio komercinės firmos ,,Inesa“ gydytojas psichiatras;

Gintautas Rimeikis, Plungės rajono savivaldybės administracijos Švietimo, kultūros ir sporto skyriaus vedėjas;

Vida Tamkevičienė, Sveikatos ir socialinės apsaugos komiteto pirmininkė;

Aušra Vyšniauskienė, Telšių apskrities vaiko teisių apsaugos skyriaus Plungės rajone vyr. specialistė;

**Daiva Zablockienė,** Plungės **rajono savivaldybės visuomenės sveikatos biuro direktorė.**

2. Skirti Mantą Česnauską komisijos vadovu, Evaldą Prišmontą - komisijos vadovo pavaduotoju.

3. Patvirtinti Plungės rajono savivaldybės psichologinių krizių valdymo komisijos veiklos reglamentą (pridedama).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

PATVIRTINTA

Plungės rajono savivaldybės

tarybos 2019 m. liepos 25 d.

sprendimu Nr.T1-

**PLUNGĖS RAJONO SAVIVALDYBĖS PSICHOLOGINIŲ KRIZIŲ VALDYMO KOMISIJOS VEIKLOS REGLAMENTAS**

**I SKYRIUS**

**BENDROSIOS NUOSTATOS**

1. Plungės rajono savivaldybės psichologinių krizių valdymo komisijos veiklos reglamentas (toliau – Reglamentas) reglamentuoja psichologinių krizių valdymą Plungės rajono savivaldybėje, psichologinių krizių valdymo grupės sudarymą, jos funkcijas, darbo organizavimą, finansavimą bei institucijų bendradarbiavimą psichologinių krizių valdymo Plungės rajono savivaldybėje metu.

2. Reglamente vartojamos sąvokos:

2.1. **Psichologinė krizė** – netikėtas ir (-ar) pavojingas, emociškai sukrečiantis įvykis, sutrikdantis įprastą Plungės rajono savivaldybės bendruomenės ar atskirų jos narių (grupių) veiklą.

2.2. **Psichologinės krizės valdymas Plungės rajono savivaldybėje** – veiksmai, kuriuos atlieka Plungės rajono savivaldybės psichologinių krizių valdymo komisija psichologinės krizės metu ir jais siekia įveikti psichologinės krizės sukeltas  problemas ir teikti bendruomenei veiksmingą pagalbą.

3. Psichologinių krizių valdymas Plungės rajono savivaldybėje organizuojamas vadovaujantis  Jungtinių Tautų vaiko teisių konvencija, Lietuvos Respublikos švietimo įstatymu,  Lietuvos Respublikos vaiko teisių apsaugos pagrindų įstatymu,  Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstatymu, Lietuvos Respublikos Vyriausybės nutarimais, sveikatos apsaugos ministro įsakymais, švietimo, mokslo ir sporto ministro įsakymais, kitais teisės aktais ir šiuo Reglamentu.

**II SKYRIUS**

**PSICHOLOGINIŲ KRIZIŲ VALDYMO PLUNGĖS RAJONO SAVIVALDYBĖJE ORGANIZAVIMAS**

4. Psichologinių krizių valdymą organizuoja ir vykdo nuolat veikianti Plungės rajono savivaldybės psichologinių krizių valdymo komisija (toliau – Komisija).

5. Komisijos paskirtis – įvykus psichologinei krizei, atkurti įprastą bendruomenės veiklą, užtikrinti psichologinės krizės paveiktiems bendruomenės nariams reikiamos pagalbos teikimą ir informuoti apie įvykį.

6. Komisija sudaroma Plungės rajono savivaldybės tarybos sprendimu.

7. Komisijai vadovauja (koordinuoja psichologinės krizės įveikimą) Komisijos vadovas, nesant Komisijos vadovo, jo pareigas atlieka Komisijos vadovo pavaduotojas. Posėdžius protokoluoja sekretorius – Plungės rajono savivaldybės administracijos direktoriaus paskirtas specialistas, kuris nėra Komisijos narys.

8. Komisijos nariai specializuotų mokymų, seminarų metu turi įgyti psichologinės krizės valdymo Plungės rajono savivaldybėje kompetencijų ir nuolat tobulinti kvalifikaciją šioje srityje.

9. Komisijos vadovas organizuoja Komisijos posėdžius. Komisijos posėdžiai organizaciniams klausimams (Komisijos narių funkcijoms paskirstyti, planuoti dalyvauti kvalifikacijos tobulinimo renginiuose, pasidalyti patirtimi ir kita) aptarti organizuojami ne rečiau kaip du kartus per metus.

10. Apie įvykusią psichologinę krizę Plungės rajono gyventojas (-ai) gali informuoti policijos komisariato, greitosios medicininės pagalbos, ligoninės, švietimo įstaigų, priešgaisrinės gelbėjimo tarnybos, Telšių apskrities vaiko teisių apsaugos skyriaus Plungės rajone, seniūnijų darbuotojus, kurie nedelsiant perduoda informaciją Komisijos vadovui.

11. Įvykus psichologinei krizei, Komisijos vadovas organizuoja Komisijos posėdį Komisijos funkcijoms  psichologinės krizės metu aptarti. Komisijos sprendimai yra rekomendaciniai ir įforminami protokolu, kurį pasirašo Komisijos vadovas ir sekretorius.

12. Komisijos funkcijos psichologinės krizės metu:

12.1. nedelsiant įvertinti psichologinės krizės aplinkybes;

12.2. parengti psichologinės krizės valdymo Plungės rajono savivaldybėje planą, kuriame gali būti numatyti veiksmai:

12.2.1. pagal poreikį kreiptis pagalbos į policijos komisariatą, medicinos įstaigas, Telšių apskrities vaiko teisių apsaugos skyrių Plungės rajone ir kitas institucijas;

12.2.2. parengti informaciją apie psichologinę krizę Plungės rajono bendruomenei ir (ar) žiniasklaidai;

12.2.3. įvertinti Plungės rajono savivaldybės bendruomenės grupes ar asmenis, kuriems reikalinga psichologinė, socialinė ar kita pagalba, ir ją organizuoti;

12.2.4. konsultuoti Plungės rajono savivaldybės bendruomenės narius individualiai ar grupėmis;

12.2.5. konsultuoti įstaigų vadovus, administraciją, kaip informuoti darbuotojus apie psichologinę krizę;

12.2.6. rengti pokalbius su bendruomenėmis;

12.2.7. atlikti kitus reikiamus veiksmus.

12.3. Komisija, įgyvendinusi psichologinės krizės valdymo Plungės rajono savivaldybėje plane numatytus veiksmus, ne vėliau kaip po 2 mėnesių įvertina psichologinės krizės valdymo Plungės rajono savivaldybėje veiksmų sėkmingumą ir priima reikiamus sprendimus:

12.3.1. koreguoja psichologinės krizės valdymo Plungės rajono savivaldybėje veiksmų planą;

12.3.2. kreipiasi pagalbos į krizių valdymo specialistus;

12.3.3. sustabdo psichologinės krizės valdymo Plungės rajono savivaldybėje veiksmus;

12.3.4. numato veiksmus, susijusius su psichologinės krizės valdymu.

**III SKYRIUS**

**FINANSAVIMAS**

13. Komisijos veikla finansuojama:

13.1. valstybės biudžeto specialiosios tikslinės dotacijos, skiriamos Savivaldybės biudžetui visuomenės sveikatos priežiūros funkcijoms vykdyti, lėšomis;

13.2. Savivaldybės biudžeto lėšomis;

13.3. kitų finansavimo šaltinių lėšomis.

**IV SKYRIUS**

**BAIGIAMOSIOS NUOSTATOS**

14. Už Komisijos priimtų sprendimų objektyvumą ir teisingumą, konfidencialios informacijos paskleidimą Komisijos vadovas ir nariai atsako Lietuvos Respublikos įstatymų nustatyta tvarka.

15. Komisija sudaroma, keičiama, naikinama bei jos veiklos reglamentas tvirtinamas, keičiamas ir pripažįstamas netekusiu galios Savivaldybės tarybos sprendimu.

Teisės aktų projektų numatomo teisinio

reguliavimo poveikio vertinimo rezultatų

pateikimo tvarkos aprašo

priedas

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS PSICHOLOGINIŲ KRIZIŲ VALDYMO KOMISIJOS SUDARYMO IR JOS VEIKLOS REGLAMENTO PATVIRTINIMO“** |

|  |
| --- |
|  |

2019 m. liepos 5 d.

Plungė

**1. Parengto teisės akto projekto tikslai** - sudaryti Plungės rajono savivaldybės psichologinių krizių valdymo Komisiją ir patvirtinti Plungės rajono savivaldybės psichologinių krizių valdymo Komisijos veiklos reglamentą.

**2. Teisės akto projekto esmė, rengimo priežastys ir motyvai.** Komisijos paskirtis – įvykus psichologinei krizei, atkurti įprastą bendruomenės veiklą, užtikrinti psichologinės krizės paveiktiems bendruomenės nariams reikiamos pagalbos teikimą ir informuoti apie įvykį. Plungėsrajono savivaldybės psichologinių krizių valdymo grupė sieks užtikrinti glaudesnį įvairių organizacijų ir specialistų bendradarbiavimą bei veiklos koordinavimą. Savižudybių problema apima daug aspektų, todėl ir prevencija turės būti kompleksinė.Tikslas **-** užtikrinti būtinosios psichologinės pagalbos prieinamumą kiekvienam savivaldybės gyventojui padidintos savižudybės grėsmės atvejais.

**3. Lėšų poreikis (jeigu teisės aktui įgyvendinti reikalingos lėšos).**

**4. Laukiami rezultatai.** Pritarus šiam Plungės rajono savivaldybės tarybos sprendimui, bus sudaryta Plungės rajono savivaldybės psichologinių krizių valdymo Komisija ir patvirtintas Plungės rajono savivaldybės psichologinių krizių valdymo Komisijos veiklos reglamentas. Be to, padedant ekspertams, bus parengtas psichologinės krizės valdymo Plungės rajono savivaldybėje planas, reagavimo į savižudybių riziką algoritmų projektas ir kt.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nustatyta* |  |
| *Finansams* | *nustatyta* |  |
| *Socialinei aplinkai* | *nustatyta* |  |
| *Viešajam administravimui* | *nenustatyta* |  |
| *Teisinei sistemai* | *nustatyta* |  |
| *Kriminogeninei situacijai* | *nenustatyta* |  |
| *Aplinkai* | *nenustatyta* |  |
| *Administracinei naštai* |  | *nustatyta* |
| *Regiono plėtrai* | *nustatyta* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė